CELEX: 52011PC0442
Language: ro
Date: 2011-07-18
Title: Propunere de DECIZIE A CONSILIULUI privind aderarea Uniunii la Regulamentul nr. 29 al Comisiei Economice pentru Europa a Organizației Națiunilor Unite referitor la dispozițiile uniforme privind omologarea vehiculelor în ceea ce privește protecția pasagerilor aflați în cabina unui vehicul comercial

|

52011PC0442

/* COM/2011/0442 final - 2011/0191 (NLE) */  Propunere de DECIZIE A CONSILIULUI privind aderarea Uniunii la Regulamentul nr. 29 al Comisiei Economice pentru Europa a Organizației Națiunilor Unite referitor la dispozițiile uniforme privind omologarea vehiculelor în ceea ce privește protecția pasagerilor aflați în cabina unui vehicul comercial  

	2011/0191 (NLE)Propunere deDECIZIE A CONSILIULUIprivind aderarea Uniunii la Regulamentul nr. 29 al Comisiei Economice pentru Europa a Organizației Națiunilor Unite referitor la dispozițiile uniforme privind omologarea vehiculelor în ceea ce privește protecția pasagerilor aflați în cabina unui vehicul comercial(Text cu relevanță pentru SEE)CONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”)[1], în special articolul 3 alineatul (3) și articolul 4 alineatul (2) liniuța a doua,având în vedere propunerea Comisiei Europene,având în vedere avizul Parlamentului European[2],întrucât:1.  Cerințele standardizate ale Regulamentului nr. 29 al Comisiei Economice pentru Europa a Organizației Națiunilor Unite (CEE-ONU) referitor la omologarea vehiculelor în ceea ce privește protecția pasagerilor aflați în cabina unui vehicul comercial[3] vizează eliminarea barierelor tehnice din calea comerțului cu autovehicule dintre părțile la acordul revizuit din 1958 și asigurarea unui grad ridicat de siguranță pentru pasagerii vehiculelor.2.  La data aderării la acordul revizuit din 1958, UE a aderat la un număr limitat de regulamente ale CEE-ONU menționate în lista din anexa II la Decizia 97/836/CE; Regulamentul CEE-ONU nr. 29 nu a fost inclus în lista respectivă.3.  Ținând cont de modificările ulterioare și de articolul 6.4 din Regulamentul (CE) nr. 661/2009 privind siguranța generală a autovehiculelor[4] care recomandă Uniunii să țină cont de Regulamentul CEE-ONU nr. 29, Comisia Europeană consideră că Regulamentul CEE-ONU nr. 29 ar trebui să facă parte din sistemul UE de omologare de tip a autovehiculelor,DECIDE:Articolul 1Se aprobă Regulamentul CEE-ONU nr. 29 privind dispozițiile uniforme referitoare la omologarea vehiculelor în ceea ce privește protecția pasagerilor aflați în cabina unui vehicul comercial.Articolul 2Regulamentul CEE-ONU nr. 29 privind dispozițiile uniforme referitoare la omologarea vehiculelor în ceea ce privește protecția pasagerilor aflați în cabina unui vehicul comercial este parte a sistemului UE de omologare de tip a autovehiculelor.Articolul 3Prezenta decizie este notificată de către Comisie Secretarului General al Organizației Națiunilor Unite.Adoptată la Bruxelles,Pentru Consiliu(…)Președintele [1] JO L 346, 17.12.1997, p. 78.[2] JO (…) (nepublicat încă).[3] JO L 304, 20.11.2010, p. 21.[4] Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate, JO L 200, 31.7.2009, p. 1.